Ζεράλντο Μαρτίνς

Ο Ζεράλντο Μαρτίνς (Geraldo João Martins) είναι πολιτικός από τη Γουινέα-Μπισσάου, ο οποίος χρημάτισε πρωθυπουργός της χώρας από τις 8 Αυγούστου 2023 έως τις 21 Δεκεμβρίου 2023. Σπούδασε νομικά. Από 2014 έως το 2016 χρημάτισε υπουργός Οικονομίας και Οικονομικών στις κυβερνήσεις των πρωθυπουργών Ντομίνγκος Σιμόες Περέιρα και Κάρλος Κορέια.

Στις βουλευτικές εκλογές του 2023 κέρδισε ο συνασπισμός Πλατφόρμα της Περιεκτικής Συμμαχίας-Τέρρα Ράνκα (PAI-Terra Ranka) υπό την ηγεσία της PAIGC, ο οποίος ήρθε πρώτος και κέρδισε την απόλυτη πλειοψηφία των εδρών. Το Κίνημα για τη Δημοκρατική Αλλαγή G-15 (Madem G15) με επικεφαλής τον πρόεδρο Ουμάρο Σισοκό Εμπαλό ήρθε με μεγάλη διαφορά δεύτερο. Το Madem G15 λέγεται ότι υπέφερε από εσωτερικές κομματικές διαμάχες καθώς και από την αδυναμία του προέδρου να επιλύσει την πτώση των τιμών στον τομέα των καρυδιών κάσιους, από τον οποίο ο πληθυσμός αντλεί μεγάλο μέρος του εισοδήματός του.. Στις 28 Ιουλίου ο Ντομίνγκος Σιμόες Περέιρα εξελέγη πρόεδρος της Λαϊκής Εθνοσυνέλευσης... O Ζεράλντο Μαρτίνς διορίστηκε πρωθυπουργός στις 7 Αυγούστου 2023..

Κατά τη διάρκεια της νύχτας της 30ής Νοεμβρίου προς την 1η Δεκεμβρίου 2023, ξέσπασαν πολυάριθμες ταραχές μεταξύ του στρατού και των δυνάμεων ασφαλείας, που είχαν ως αποτέλεσμα δύο θανάτους. Ο πρόεδρος Εμπαλό περιέγραψε τις ταραχές ως απόπειρα πραξικοπήματος μετά την επιστροφή του από τη διάσκεψη κορυφής COP28 στις 2 Δεκεμβρίου 2023.. Σε απάντηση, ο πρόεδρος διέλυσε το κοινοβούλιο στις 4 Δεκεμβρίου 2023 και στις 12 Δεκεμβρίου επαναδιόρισε τον Μαρτίνς στο αξίωμα του πρωθυπουργού..
Λιγότερο από 10 ημέρες μετά, τον αντικατέστησε στην πρωθυπουργία με τον Ρουί Ντουάρτε ντε Μπάρος.

 Παραπομπές 

Κατηγορία:Πρωθυπουργοί της Γουινέας-Μπισσάου